Държавен вестник, бр. 43, 2013 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  43
Таблица 1. Ръчно почистване и дезинфек-
ция на инструменти с трансмисия (наконечни-
ци – прави, обратни и турбини)
1. Обработка на външните повърхности на ин-
струмента след сваляне на борера. 
Извършва се след лечението на всеки пациент: 
а) почистване чрез забърсване с подходящ де-
тергент с неутрално рН и вода. 
б) дезинфекция чрез забърсване с подходящ 
дезинфектант за повърхности. 
Не се допуска потапяне на инструмента в раз-
твори на почистващи препарати и дезинфектанти 
или третиране в ултразвукова вана.
в) подсушаване с немъхеста кърпа. 
г) подсушаване на водния канал с въздух под 
налягане.
2. Обработка на вътрешните повърхности на 
инструмента 
Извършва се в края на работния ден/работната 
смяна и след манипулации, свързани със силно 
замърсяване на наконечниците. 
а) почистване и смазване с подходящ лубри-
кант, докато от отвора започне да изтича чист 
лубрикант. 
б) отстраняване на излишното количество луб­
рикант с мека хартиена салфетка.
12.4.3. Опаковане в подходяща опаковка 
(по БДС EN ISO 11607-1: 2006), стерилизация в 
парен стерилизатор клас В/S, смазване (ако се 
препоръчва от производителя). 
Смазването преди и след стерилизация се 
извършва с отделни опаковки лубрикант.
12.5. Обработката на ротиращи/пулсиращи и 
ендодонтни инструменти се извършва по един 
от следните начини:
12.5.1. Автоматично почистване и дезинфекция 
в МДМ (ако се препоръчва от производителя), 
опаковане в подходяща опаковка (по БДС EN 
ISO 11607-1: 2006), стерилизация в парен стери-
лизатор клас В/S. 
12.5.2. Ръчно почистване и дезинфекция – до-
пуска се само ако е препоръчано от произво-
дителя или в практики, които не разполагат с 
МДМ (табл. 2).
Таблица 2. Ръчно почистване и дезинфек-
ция на ротиращи/пулсиращи и ендодонтски 
инструменти
Извършва се след лечението на всеки пациент.
Винаги когато е възможно, инструментите се 
ползват еднократно. 
Почистване чрез потапяне до пълно покриване в 
разтвор на подходящ детергент или дезинфектант 
с почистващо действие. Механично отстраняване 
на замърсяванията с четки, като се работи под 
повърхността на разтвора. 
Дезинфекция чрез потапяне до пълно покри-
ване в подходящ дезинфектант за инструменти 
(нефиксиращ органични материи, съдържащ 
инхибитори на корозията). 
Изплакване с деминерализирана или дестилира-
на вода след изтичане на времето на въздействие. 
Подсушаване с немъхеста кърпа или с въздух 
под налягане.
Почистващите и дезинфекционни разтвори се 
изготвят ежедневно. Подменят се незабавно при 
видимо замърсяване. 
Възможно е съчетаване на ръчното почистване 
и дезинфекция с ултразвук (ако се препоръчва 
от производителя).
12.5.3. Опаковане в подходяща опаковка (по 
БДС EN ISO 11607-1: 2006), стерилизация в парен 
стерилизатор клас В/S.
12.6. Съхранение на инструментите. 
12.6.1. Стерилизираните инструменти трябва 
да бъдат съхранявани сухи, в затворени съдове 
или неразпечатани, в стерилизационно фолио 
(напр. инструментите, които се използват по-
рядко, като клещи за екстракция). 
12.6.2. Отворените, но неизползвани инстру-
менти подлежат на повторна обработка преди 
използването им при следващ пациент.
12.7. Не се допуска обработката (престерили-
зацията) на инструменти за еднократна употреба.
12.8. Правилното протичане на процесите на 
автоматично почистване, дезинфекция и стерили-
зация на денталния инструментариум подлежи на 
ежедневен и периодичен контрол и валидиране, 
описани в т. 4.2, 4.3 и 4.4 от раздел V.
13. Почистване и дезинфекция на повърхности-
те в денталната практика: извършва се съгласно 
изискванията, описани в раздел V, като се следят 
указанията на производителите за съвместимост 
между повърхностите (напр. денталния стол) и 
дезинфектантите. 
Да се избягва използването на дезинфектанти 
на алкохолна основа, включително кърпички, 
напоени с алкохол, за дезинфекция на повърхно-
сти, контаминирани с органични материи (риск 
от фиксиране).
13.1. Като алтернатива на влажното забърсване 
някои от повърхностите, които обичайно биват 
контаминирани, могат да бъдат покривани с 
еднократни хартиени протектори. Последните 
се сменят задължително след всеки пациент.
13.2. При всички случаи от практическа полза 
е стриктното зониране на повърхностите: между 
отделните пациенти се почистват и дезинфекцират 
само обичайно изложените на контаминиране 
повърхности, а целият кабинет се обработва 
веднъж дневно или между смените. 
13.3. В края на работния ден/работната смяна 
аспираторите и плювалниците се обработват с 
детергент и непенообразуващ дезинфектант, за 
да бъде отстранен образувалият се биофилм. 
14. Деконтаминация на зъботехнически от-
печатъци, протези, мостове и други материали: 
извършва се по правило веднага след изваждане 
от устата на пациента при следната последова-
телност: изплакване на течаща вода (респ. в 
ултразвукова вана) → дезинфекциране съгласно 
препоръките на производителя (продукт с СЕ 
маркировка, белината може да не е подходяща!).
15. Деконтаминация и стерилизация на ин-
струменти и оборудване, предназначени за серви-
зиране или техническа поддръжка: извършва се 
съгласно обичайната процедура, като се декларира 
писмено, че обектът е обеззаразен и безопасен 
за извършване на поправката/сервизирането.